ALAQUÀS PRESENTA LA PROGRAMACIÓ ORGANITZADA AMB MOTIU DEL CENTENARI DEL NAIXEMENT DE VICENT ANDRÉS ESTELLÉS
23/04/2024

# ALAQUÀS PRESENTA LA PROGRAMACIÓ ORGANITZADA AMB MOTIU DEL CENTENARI DEL NAIXEMENT DE VICENT ANDRÉS ESTELLÉS

*   23/04/2024
*   [Centenari Estellés](/categoria/43/0/centenari_estelles)
*   [Imprimir](#)
*   Compartir
*    https://www.alaquas.org/documento.asp?id\_do=21938

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21938%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20PRESENTA%20LA%20PROGRAMACI%C3%93%20ORGANITZADA%20AMB%20MOTIU%20DEL%20CENTENARI%20DEL%20NAIXEMENT%20DE%20VICENT%20ANDR%C3%89S%20ESTELL%C3%89S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21938/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21938/23042024whatsapp_image_2024-04-23_at_13_20_17_Form_4.jpg)](https://www.alaquas.org/ficheros/documentos/2024/2/21938/23042024whatsapp_image_2024-04-23_at_13_20_17_Form_10.jpg "<a href='https://www.alaquas.org/ficheros/documentos/2024/2/21938/23042024whatsapp_image_2024-04-23_at_13_20_17_Form_10.jpg' target=_blank><i class='fa fa-external-link' aria-hidden='true'></i>.ALAQUÀS PRESENTA LA PROGRAMACIÓ ORGANITZADA AMB MOTIU DEL CENTENARI DEL NAIXEMENT DE VICENT ANDRÉS ESTELLÉS</a>")

En l'acte s'ha donat a conéixer totes les activitats previstes per a enguany per tal de reivindicar la figura del poeta valencià i defensar la llengua i la cultura valenciana.

L’Ajuntament d’Alaquàs ha presentat hui dimarts 23 d’abril, tot i coincidint amb el Dia Internacional del Llibre, la programació organitzada amb motiu de l’Any Estellés (1924-2024). Una data que commemora el centenari del naixement del que està considerat com el principal renovador de la poesia valenciana contemporània, Vicent Andrés Estellés.

En l’acte, l’Alcalde d’Alaquàs, Toni Saura, ha explicat els objectius fonamentals d’aquesta iniciativa:”demostrar que la cultura uneix i reafirma la nostra identitat com a poble valencià, reivindicar i posar en valor la figura del poeta valencià i defensar la nostra llengua a través de la seua promoció i estima”. La Regidora de Cultura, Marta Murciano, ha destacat que “volem que eixa rosa de paper de Vicent Andrés Estellés passe de mà en mà per totes les associacions i per la ciutadania perquè l’esperit que ens va deixar el poeta arribe a tot el veïnat”. La Regidora d’Educació, Marian Espert, ha destacat que l’Ajuntament d’Alaquàs “s’ha sumat al projecte ‘Estellés als pobles’ per tal d’intercanviar informació amb els més de 70 municipis adherits i realitzar una visibilització conjunta”.

El Ple de la Corporació Municipal va aprovar el passat 29 de febrer una moció conjunta dels grups municipals PSPV-PSOE i COMPROMÍS PER ALAQUÀS per a la commemoració del centenari i la posada en marxa d’una programació cultural per a tots els públics per a tot l’any. Per aquest motiu, en tots els plens es recordarà el poeta donant lectura a un dels seus escrits.

Les activitats es van iniciar els dies 12 i 13 d’abril amb una conferència escènica per a l’alumnat i un matí poètic celebrat al Castell d’Alaquàs sota la campanya “Nocturns de dia, poesia al Castell”. Les activitats continuaran el 18 de maig amb tallers vinculats amb l’Any Estellés que s’emmacaran dins de la celebració de la Festa de la Primavera i el Joc Solidari.  Els dies 28 i 29 de maig se celebrarà l’activitat ‘Alaquàs Delibera’ entre els centres educatius i el dia 5 de juny tindrà lloc l’acte de les comunitats educatives que enguany estarà centrat en la figura del poeta valencià amb la lectura dels seus textos. El 18 de juny se celebrarà un especial d’Alaquàs Debat envers Estellés amb una conferència de Pau Alabajos i durant la segona quinzena de juny es presentarà la unitat didàctica d’Alba Real i Marta García, components del grup Bèrnia, per a  tots els centres de primària i secundària. El dia 26 de juny hi haurà una ruta poètica en la qual participaran les persones del Club de Lectura de la Biblioteca Municipal Ausiàs March d’Alaquàs.

La programació es reprendrà durant les Festes Majors. El 4 de setembre, com és tradició, se celebrarà el Sopar Estellés amb l’actuació de Pep Gimeno “Botifarra”. Les activitats continuaran durant aquests dies amb l’elaboració d’un mural col·laboratiu en una de les façanes del CEIP Vila d’Alaquàs.  Del 16 al 19 de setembre estarà disponible una exposició biogràfica sobre Estellés amb poemes de l’autor per la qual passarà l’alumnat dels centres educatius. El 15 d’octubre està previst un recital de l’únic llibre escrit en castellà pel poeta i estarà a càrrec de la poeta Laura Mateu.

Com a colofó a aquesta programació, durant el mes de novembre s’inaugurarà el Parc Estellés amb una gran festa que comptarà amb tallers als carrers, actuacions musicals i lectura de poemes.